Corné en vriende kuier saam op die Top-20Corné Pretorius. (Foto: Verskaf) Corné Pretorius het verlede jaar sy debuut in die Afrikaanse musiekbedryf gemaak met ŉ liedjie uit Francois van Coke se kraal. Sy jongste enkelsnit, “Biertjies”, saam met Die Heuwels Fantasties en Ampie betree vandeesweek die Maroela Media Afrikaanse Top-20 in die 20ste plek. Riaan Benadé bly vir die tweede week in die no. 1-posisie met “Spontaan”. Dit is ook die titel van sy debuutalbum wat verlede jaar bekendgestel is. Die musiekvideo vir die liedjie word Sondag 14 Februarie vir die eerste keer op Maroela Media bekendgestel. In vandeesweek se Maroela Media Afrikaanse Top-20 is daar vyf snitte wat styg, sewe wat daal, sewe wat onveranderd bly en ŉ nuwe enkelsnit wat sy toetrede tot die treffersparade maak.